# South Korea

| 대한민국 大韓民國 Daehan Minguk Republic of Korea |
| --- |
|

|  |  |
| --- | --- |
|   |  |
| Jhanda | Coat of arms |

 |
| Des ke jaankari |
| Des ke motto: | 널리 인간세계를 이롭게 하라 (홍익인간) (Broadly bring benefit to humanity) |
| National anthem: | "Aegukga" |
| Log ke baare me |
| Official bhasa: | Korean |
| Abaadi: |
|   - Total: | 51,966,948 (2023) (ranked 28) |
|   - Density: | 507 per km² |
| **Jagha** |
| country map Hian pe des ke dunia ke map me dekhawa jaawe hae. |
| Capital City: | Seoul |
| Sab se barraa City: | Seoul |
| Area |
|   - Total: | 98,480 (ranked 109) |
|   - Water: | n/a km² (0.3%) |
| Politics / Government |
| Established: | August 15, 1945 |
| Leader: | President: Moon Jae-in
Prime Minister: Hwang Kyo-ahn |
| Economy / Money |
| Paisa ke naam: | South Korean won (KRW) |
| International information |
| Time ke zone: | +9 |
| Telephone ke dialing code: | +82 |
| Internet domain: | .kr |

**South Korea** East Asia ke Korean peninsula ke ek des hae. Iske capital city Seoul hae. Iske official naam **Republic of Korea** (Hangul (native Korean script): 대한민국; Hanja (Chinese characters Korean me ): 大韓民國) hae.

South Korea , World War II ke baad suruu bhais jab Japan ke surrender ke baad Korea ke south hissa ke America ke niche kar dewa gais rahaa.

South Korea ke north me ek des North Korea hae, west me hae Piyar Samundar aur east me Japan ke samundar hae. Duuno North Korea aur South Korea apne ke puura Korean Peninsula ke sarkar maane hae. South Korea ke abaadi 51.71 million hae, jisme se aadha log Seoul Metropolitan Area me rahe hae.

Korean Peninsula me Lower Paleolithic period se log rahe hae. Iske pahila kingdom 7th century BC me suruu bhais rahaa. 59 BC me hian pe tiin kingdom, Goguryeo, Baekje aur Silla rahaa, aur 7th century AD talak Goguryeo kindom puura peninsula ke aapan niche kar liis. Goguryeo dynasty (918 - 1392) ke kaaran Korea sab din ek des rahaa. Iake baad Joseon dynasty (1392-1897) rahaa, jiske time Korea me sanskriti, economy aur science me aage barrhaa aur des me santi rahaa. Iske baad ke Korean Empire 1897 se 1910 talak rahaa jab des ke Japan aapan niche kar liis rahaa. Japan hian pe World War II ke ant (1945) talak rahaa jab des ke dui hissa me kar dewa gais. North ke Soviet Union occupy karis aur south ke United States. 1948 me jab unification ke baat tuut gais tab north ek communist des banaa aur south democratic rahaa.

1950 me North Korea, South ke invade karis aur ii larrai jon 1953 talak chalaa me North aur South Korea ke saathe Soviet Union, China aur United States bhi bhaag liis rahaa. Larrai ke ant me koi peace treaty nai rahaa. Ii larrai me tiin million log bar gae rahin. Iske baad South Korea me dher dictator log rahaa, lekin ii jagha ke economy jor se barrhaa Ur iske chaar Asian tiger economy me se ek maana jaat rahaa. 1987 me dictatorship khlaas bhais aur sixth republic banaa.

South Korea ke east Asia ke ek advanced democratic des maana jaae hae. South Korea ke constitution ke niche ek presidential republic hae jisme ek camraa ke legislature hae. South Korea, United States ke khaas ally hae. Iske army [dunia]] me ek sab se taagatwar army hae aur iske economy dinia ke 12th sab se barraa hae.

## Naam

*Korea* naam *Goguryeo*: *Goryeo* (*Koryŏ)* ke chhotaa form se aais hae
Korea ke naam Goryeo kingdom ke naam se aais hae jise 5th century me Goguryeu Kingdom aapan naam ke chotaa foem rkkhis rahaa. aur 10th century ke successor state ke naam rahaa. Arab aur Persian merchants ii jgah ke naam ke "Korea" pronounce karat rahin. Korea ke modern naam, pahila Portugal ke maps me 1568 me "Conrai" rahaa. aur late 16th century me aur early 17th century me maps me naam "Corea" rahaa.

Western log Goryeo Kingdom ke baare me uu time jaanin jab Malacca Portugal ke niche bhais aur huan ke log uu log ke jon ii jagah trade karat rahin ke naam :Gores" rahaa. Jab ke 19th century me duuno "Corea" aur "Korea" spelling ke kaam me laawa jaat rahaa, kuch Koreans ii biswas kare hae ki Imperial Japan spelling ke stansardise kar ke "Korea" karis, jisse ki alphabetically pahila aae hae.

1945 me Japan ke surrender ke baad, nawaa des ke naam "Republic of Korea" rakkhaa gais rahaa, lekin ii Korean naam ke sachchaa translation nai hae. Ii kaaran se, Korean naam, "Daehan Minguk" ke south Korea ke log kaam me laae hae jab puura Korea ke lag ke baare refer kare hae.

## Itihaas

### Puraana jamaana ke Korea

Seokguram Grotto from the Silla era, a UNESCO World Heritage SiteBalhae (violet) and Silla (blue), circa 830 CE
The oldest surviving metal movable type book, the *Jikji*, was printed in 1377, and Goryeo created the world's first metal-based movable type in 1234.The *Tripitaka Koreana* — the Buddhist canon (*Tripiṭaka*) carved onto roughly 80,000 woodblocks and stored (and still remaining) at Haeinsa, also a UNESCO World Heritage Site

## Aur dekho

* North Korea